**Ministru kabineta noteikumu projekta "Grozījumi Ministru kabineta 2011. gada 5. aprīļa noteikumos Nr. 271 "Noteikumi par izvērtēšanas ziņojumā iekļaujamās informācijas apjomu un tā sastādīšanas un sniegšanas kārtību"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts "Grozījumi Ministru kabineta 2011. gada 5. aprīļa noteikumos Nr. 271 "Noteikumi par izvērtēšanas ziņojumā iekļaujamās informācijas apjomu un tā sastādīšanas un sniegšanas kārtību" (turpmāk – noteikumu projekts) paredz grozījumus, nodrošinot informācijas apriti vienotā e-lietas programmā. Papildus paredzēti arī tehniski precizējumi, uzlabojumi normatīvajā regulējumā atbilstoši faktiskajai situācijai izvērtēšanas ziņojumu sastādīšanas jomā.  Noteikumu projekts stāsies spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts probācijas dienesta (turpmāk – Dienests) iniciatīva, 2017. gada 14. decembrī Saeimā pieņemtais Fizisko personu reģistra likums (turpmāk – FPRL) un Ministru kabineta 2015. gada 17. novembra noteikumi Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi" (turpmāk – MK noteikumi Nr. 653). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Dienests izvērtēšanas ziņojumu sagatavošanas funkciju veic Ministru kabineta 2011. gada 5. aprīļa noteikumos Nr. 271 "Noteikumi par izvērtēšanas ziņojumā iekļaujamās informācijas apjomu un tā sastādīšanas un sniegšanas kārtību" (turpmāk – MK noteikumi Nr. 271) noteiktajā kārtībā.  Saskaņā ar MK noteikumu Nr. 271 41. punktu Dienests izvērtēšanas ziņojumu sagatavo 15 darbdienu laikā pēc pieprasījuma saņemšanas. Lai nodrošinātu kvalitatīvu izvērtēšanas ziņojuma sagatavošanu tam noteiktajā termiņā, Dienestam ir nepieciešams iespējami ātrāk iegūt izvērtēšanas ziņojuma sagatavošanai nepieciešamo informāciju. Lai veicinātu ātrāku informācijas apmaiņu starp izvērtēšanas ziņojumu pieprasītājiem un Dienestu, MK noteikumi Nr. 271 jāpapildina ar 2.1 un 2.2 punktu, kas noteiktu izvērtēšanas ziņojuma pieprasījumā iekļaujamās informācijas apjomu.  Izvērtēšanas ziņojuma pieprasījumā no tiesas vai prokurora ir nepieciešams iekļaut apsūdzētā kontaktinformāciju, kas nodrošinās savlaicīgi uzsāktu izvērtēšanas ziņojuma sagatavošanas procesu. Papildus pieprasījumā nepieciešams iekļaut informāciju par kriminālprocesu un noziedzīgā nodarījuma aprakstu. Viens no izvērtēšanas ziņojuma mērķiem, kurš definēts Valsts probācijas dienesta likuma 15. panta trešās daļas 1. punktā, ir sniegt vispusīgu, objektīvu informāciju, uz kuras pamata tiks izlemts jautājums par probācijas klientam nosakāmo sodu, kā arī par iespējamiem Dienesta noteiktiem pienākumiem uzraudzības ietvaros, ņemot vērā probācijas klienta domāšanas veidu, uzvedību, attieksmi un noziedzīga nodarījuma izdarīšanu veicinošos sociālos apstākļus. Lai izvērtēšanas ziņojumu sagatavotu atbilstoši tā mērķim, Dienesta amatpersonai ir nepieciešams iegūt un analizēt noteiktu informāciju, tostarp, informāciju par noziedzīgā nodarījuma izdarīšanu veicinošajiem apstākļiem un probācijas klienta uzvedību noziedzīgā nodarījuma izdarīšanas laikā.  Lai sasniegtu Valsts probācijas dienesta likuma 15. panta trešās daļas 2. punktā noteikto izvērtēšanas ziņojuma mērķi "sniegt informāciju par aizskarto cietušā tiesību vai likumisko interešu atjaunošanu vai tās iespēju", Dienesta amatpersonām ir nepieciešams veikt individuālas pārrunas ar cietušo. Līdz ar to, iekļaujot izvērtēšanas ziņojuma pieprasījumā ziņas par cietušo personu un tās dzīvesvietas adresi, tiks sekmēta savlaicīga Dienesta amatpersonu rīcība, sazinoties un iegūstot informāciju par aizskarto cietušā tiesību vai likumisko interešu atjaunošanu vai tās iespēju. Noteikumu projektā iekļautais regulējums, kas noteic, ka izvērtēšanas ziņojuma pieprasījumā jānorāda informācija par nepilngadīgā cietušā pārstāvi kriminālprocesā (2.13.1.4. apakšpunkts), ir nepieciešams, lai identificētu, vai cietušā likumiskais pārstāvis ir pārstāvējis cietušo arī kriminālprocesā, jo MK noteikumu Nr. 271 29.2. apakšpunkts nosaka, ka individuālas pārrunas ar nepilngadīgo cietušo veic bāriņtiesas pārstāvja klātbūtnē, ja nepilngadīgās personas likumiskais pārstāvis kriminālprocesā nav pārstāvējis nepilngadīgo personu, kas tika atzīta par cietušo. Noteikumu projektā arī ietverts regulējums, ka tiesai vai prokuroram izvērtēšanas ziņojuma pieprasījumā jāiekļauj informācija par cietošo, ja tikšanās ar cietušo ir vēlama (2.1 3. apakšpunkts), tādā veidā nodrošinot, ka cietušā fiziskais vai psihoemocionālais stāvoklis netiek negatīvi ietekmēts.  Izvērtēšanas ziņojuma pieprasījumā no tiesas vai prokurora ir nepieciešams iekļaut atļauju Dienesta amatpersonai tikties ar apsūdzēto, kuram piemērots drošības līdzeklis – apcietinājums, jo MK noteikumu Nr. 271 40. punkts nosaka, ka pārrunas ar probācijas klientu, kurš atrodas apcietinājumā, Dienesta amatpersona veic ar procesa virzītāja atļauju. Šobrīd atļaujas veikt pārrunas ar probācijas klientu, kurš atrodas apcietinājumā, sniegšanas prakse ir atšķirīga – izvērtēšanas ziņojuma pieprasītāji (tiesa vai prokurori) ne vienmēr atļauju iekļauj jau izvērtēšanas ziņojuma pieprasījumā. Tādējādi, jau izvērtēšanas ziņojuma pieprasījumā iekļaujot atļauju tikties ar probācijas klientu, tiks sekmēta savlaicīga izvērtēšanas ziņojuma sagatavošanas procesa sākšana un samazinātos administratīvais slogs iesaistītajām iestādēm.  Analoģiski MK noteikumus Nr. 271 ir nepieciešams papildināt ar 2.2 punktu, kas nosaka izvērtēšanas ziņojuma pieprasījumā iekļaujamās informācijas apjomu, ja izvērtēšanas ziņojumu pieprasa brīvības atņemšanas iestādes administrācija.  Šādā situācijā ir svarīgi izvērtēšanas ziņojumā iekļaut ne tikai notiesātās personas datus – vārdu, uzvārdu, personas kodu vai identifikācijas numuru, vai ziņas, kas palīdz identificēt personu, ja personai Latvijas Republikā nav piešķirts personas kods –, lai identificētu probācijas klientu, par kuru nepieciešams sagatavot izvērtēšanas ziņojumu, bet arī iekļaut informāciju par tiesas spriedumu, proti, tiesas nosaukumu, sprieduma datumu, pantus, par kuriem notiesāts, brīvības atņemšanas soda termiņu un sprieduma spēkā stāšanās datumu, kā arī – soda termiņa sākumu un beigas un laiku, kad notiesātajam atbilstoši kriminālsodu izpildi regulējošajiem normatīvajiem aktiem rodas tiesības uz nosacītu pirmstermiņa atbrīvošanu no soda izciešanas, ja notiesātais lūdz izvērtēt iespēju viņu nosacīti pirms termiņa atbrīvot no soda izciešanas ar elektroniskās uzraudzības noteikšanu. Minētā informācija Dienesta amatpersonām ir nepieciešama, lai precīzi iekļautu informāciju izvērtēšanas ziņojumā saskaņā ar MK noteikumu Nr. 271 9.1. un 9.2. apakšpunktu.  2018. gada aprīlī  Dienests ir uzsācis īstenot aktivitātes, kas ļaus nodrošināt Probācijas klientu uzskaites sistēmas (turpmāk – sistēma PLUS) darbību elektronizēšanu tā saucamās "e-lietas" (turpmāk – e-lieta) ieviešanas ietvaros atbilstoši MK noteikumiem Nr. 653, kas nosaka publiskās pārvaldes procesu optimizēšanas un attīstības pasākumu kārtību. E-lietas ietvaros paredzēta efektīvāka kriminālprocesa virzība un soda izpilde, samazinot dokumentu plūsmas laiku, tādējādi uzlabojot Dienesta efektivitāti ar elektronisko risinājumu palīdzību. Dienesta mērķis e-lietas ieviešanas kontekstā ir sistēmas PLUS pilnveide, risinot dokumentu plūsmas elektronizācijas problēmas ar starp procesā iesaistītajām iestādēm un nodrošinot elektroniskos pakalpojumus probācijas klientiem un cietušajiem. Ņemot vērā minēto, MK noteikumos Nr. 271 ir paplašināti noteiktie dokumentu paziņošanas veidi iesaistītajām personām.  Ņemot vērā to, ka gan probācijas klientam, gan cietušajam adresēto dokumentu paziņošanas veidi ir analogi, ir svītrots MK noteikumu Nr. 271 6.2 punkts, savukārt 6.1punkts ir izteikts jaunā redakcijā, tādējādi redakcionāli precizējot personas, kurām dokumenti tiek paziņoti un dokumentu nosūtīšanas veidus, kā arī paplašinot dokumentu paziņošanas veidus probācijas klientiem un cietušajiem. Ņemot vērā, ka dokumentus, kuri tiek paziņoti nepilngadīgajam probācijas klientam un nepilngadīgajam cietušajam, ir nepieciešams analoģiski paziņot arī minēto personu likumiskajiem pārstāvjiem, 6.1 punkts ir papildināts arī ar šīm personām. Turpmāk probācijas klienti un cietušie, kā arī nepilngadīgo probācijas klientu vai cietušo likumiskie pārstāvji dokumentus no Dienesta varēs saņemt Dienestam norādītajā elektroniskā pasta adresē, ja viņi Dienestam būs izteikuši šādu vēlmi. Ņemot vērā e-lietas tehniskos risinājumus, turpmāk probācijas klients un cietušais ar viņiem adresēto dokumentu varēs iepazīties e-lietas portālā. Probācijas klients un cietušais, kā arī nepilngadīgā probācijas klienta vai cietušā likumiskie pārstāvji tiks informēts par dokumenta pieejamību e-lietas portālā. MK noteikumos Nr. 271 ar terminu "paziņo" būs saprotams jebkurš Dienesta saziņas veids ar probācijas klientu. MK noteikumos Nr. 271 ar terminu "izsniedz" būs noteikti dokumenti, kurus paredzēts izsniegt probācijas klientam personīgi klātienē, savukārt, ar terminu "nosūta" būs noteikta dokumenta aprite, izmantojot pasta pakalpojumus, oficiālās elektroniskās adreses kontu, kā arī elektroniskā pasta adresi.  Izsakot MK noteikumu Nr. 271 6.1 punktu jaunā redakcijā, tiek paredzēta iespēja cietušajam vai nepilngadīgā cietušā likumiskajam pārstāvim adresētos dokumentus izsniegt arī personīgi. Šāda iespēja noteikta, jo praksē cietušais, uzzinot par izvērtēšanas ziņojuma sagatavošanu par probācijas klientu, nereti ierodas Dienestā ar vēlmi izteikt viedokli par savu tiesību un likumisko interešu aizsardzību. Šādā situācijā ir jāparedz Dienesta amatpersonām iespēja uzaicinājumu cietušajam vai tā likumiskajam pārstāvim ierasties Dienestā izsniegt personīgi, mazinot administratīvo slogu rakstiska uzaicinājuma sagatavošanā un nosūtīšanā.  Nodrošinot izvērtēšanas ziņojumu sagatavošanas funkciju, saziņu (tai skaitā dokumentu izsniegšana) ar probācijas klientiem vai citām iesaistītajām personām vai iestādēm tiks nodrošināta atbilstoši Oficiālās elektroniskās adreses likuma 12. pantā noteiktajai oficiālās elektroniskās adreses izmantošanas prioritātei, vienlaikus izmantojot arī citus noteikumu projektā paredzētos saziņas veidus.  Dokuments, kas paziņots probācijas klientam kādā no paziņošanas veidiem, kas tiks noteikti MK noteikumu Nr. 271 6.1 punktā, uzskatāms par paziņotu atbilstoši Paziņošanas likumā noteiktajam termiņam.  Ņemot vērā MK noteikumu Nr. 271 papildināšanu ar 2.1punktu, nepieciešams tehnisks grozījums 7.1. apakšpunktā, aizstājot vārdus "dienesta amatpersonas (turpmāk – amatpersona)" ar vārdu "amatpersonas".  2017. gada 14. decembrī Saeimā pieņemts FPRL, kurš spēkā stājies 2021. gada 28. jūnijā. Līdz 2021. gada 28. jūnijam Iedzīvotāju reģistra likums paredzēja, ka iedzīvotāju uzskaite notiek Iedzīvotāju reģistrā. Ar 2021. gada 28. jūniju saskaņā ar FPRL fizisko personu reģistrāciju un uzskaiti apkopo Fizisko personu reģistrā. Organizējot MK noteikumos Nr. 271 noteikto funkcijas izpildi, personas (probācijas klienti, cietušie, viņu pārstāvji) vairākumā gadījumu ir reģistrētas Fizisko personu reģistrā, bet atsevišķos gadījumos tās var nebūt reģistrētas Fizisko personu reģistrā. Primāri gan MK noteikumos Nr. 271, gan kopumā tiesiskajās attiecībās starp privātpersonu un valsti personu identificēšanai tiek izmantoti valsts informācijas sistēmā (līdz 2021. gada 28. jūnijam Iedzīvotāju reģistrs, no 2021. gada 28. jūnija Fizisko personu reģistrs) esošie dati, kas ļauj personu nepārprotami identificēt, bet iespēja norādīt citas ziņas, kas palīdz identificēt personu, ir īstenojama tikai gadījumā, ja personai Latvijas Republikā nav piešķirts personas kods. Lai nodrošinātu tiesisko noteiktību un konkrētu probācijas klientu identificēšanu, noteikumu projekts paredz MK noteikumu Nr. 271 7.2., 9.1., 12.1., 12.2., 23.1. un 23.2. apakšpunktu aiz vārdiem "personas kodu" papildināt ar vārdiem "vai identifikācijas numuru, vai ziņas, kas palīdz identificēt personu, ja personai Latvijas Republikā nav piešķirts personas kods". Turpmāk probācijas klientiem, kuriem likumā noteiktā kārtībā Latvijas Republikā nebūs piešķirts personas kods, būs jānorāda jebkurš cits identifikators, lai nepārprotami varētu identificēt konkrēto probācijas klientu.  Lai nodrošinātu vienotu un nepārprotamu terminoloģiju MK noteikumos Nr. 271, nepieciešams veikt izmaiņas attiecībā uz normām, kuras regulē dokumentu paziņošanu, tādējādi veikti grozījumi 11.1. un 11.2. apakšpunktos, kā arī 22. punktā, vārdu "nosūta" aizstājot ar vārdu "paziņo", kas MK noteikumu Nr. 271 ietvaros paredz jebkuru 6.1 punktā minēto Dienesta saziņas veidu ar probācijas klientu vai cietušo vai šo personu likumiskajiem pārstāvjiem. Analogas izmaiņas veiktas attiecībā uz MK noteikumu Nr. 271 46. punktu, kurā vārds "izsniedz" aizstāts ar vārdu "paziņo".  Šobrīd MK noteikumu Nr. 271 13. punkts nosaka uzaicinājumā probācijas klientam norādītā ierašanās termiņa ierobežojuma atskaites kārtību. Ņemot vērā MK noteikumu Nr. 271 6.1 punktā norādīto dokumentu paziņošanas veidu paplašināšanu, nepieciešams izteikt 13. punktu jaunā redakcijā.  Ņemot vērā, ka MK noteikumu Nr. 271 6.1 punkts noteic, ka Dienests probācijas klientam vai tā likumiskajam pārstāvim, cietušajam vai tā likumiskajam pārstāvim adresētos dokumentus paziņo vienā no uzskaitītajiem veidiem, tostarp, izsniedzot personīgi, nepieciešamas izmaiņas 14. un 22. punktā, svītrojot regulējumu, kas paredz nenosūtīt uzaicinājumu personai, ja izdevies to izsniegt personīgi.  MK noteikumu Nr. 271 29. punkts nosaka, ka individuālas pārrunas ar cietušo, ja viņš ir nepilngadīga persona, veic likumiskā pārstāvja klātbūtnē vai atsevišķos gadījumos bāriņtiesas pārstāvja klātbūtnē. Gadījumos, kad cietušais nepilngadīgais sava vecuma vai veselības stāvokļa dēļ nav spējīgs sniegt viedokli vai Dienesta amatpersona vai cietušā likumiskais pārstāvis uzskata, ka pārrunas ar cietušo var radīt kaitējumu cietušajam, būtu nepieciešams radīt iespēju Dienesta amatpersonai pārrunas veikt tikai ar cietušā likumisko pārstāvi vai bāriņtiesas pārstāvi MK noteikumu Nr. 271 29.1., 29.2. vai 29.3. apakšpunktā noteiktajos gadījumos, lai iegūtu informāciju par aizskarto cietušā tiesību vai likumisko interešu atjaunošanu vai tās iespēju. Ņemot vērā iepriekš minēto, ir nepieciešams papildināt MK noteikumus Nr. 271 ar 29.1 punktu.  Noteikumu projekts paredz papildināt MK noteikumus Nr. 271 ar 48. punktu, kas noteiks, ka paredzēto iespēju informēt par dokumenta pieejamību e-lietas portālā sāks piemērot ar e-lietas portāla ieviešanas dienu. Ņemot vērā to, ka MK noteikumu Nr. 271 V nodaļa papildināta ar jaunu normu, vienlaikus precizēts minētās nodaļas nosaukums. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija un Dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dienesta nodarbinātie, tiesa, prokuratūra un brīvības atņemšanas iestādes administrācija (iestādes, kas pieprasa Dienestam sagatavot izvērtēšanas ziņojumu), kā arī personas, par kurām tiesa, prokurors vai brīvības atņemšanas iestādes administrācija ir pieprasījusi izvērtēšanas ziņojumu, un cietušie kriminālprocesos, kuru ietvaros tiesa, prokurors vai brīvības atņemšanas iestādes administrācija ir pieprasījusi izvērtēšanas ziņojumu par apsūdzēto vai notiesāto. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. Izvērtēšanas ziņojuma pieprasījumā iekļaujamās informācijas apjoma regulējums un elektroniskā saziņa e-lietas portālā veicinās administratīvā sloga mazināšanu gan atsevišķām sabiedrības grupām, gan arī institūcijām. |
| 3. | Administratīvo izmaksu monetārs novērtējums | Sistēmas PLUS darbības elektronizēšanas jeb e-lietas ietvaros, paredzot efektīvāku kriminālprocesa virzību un izvērtēšanas ziņojumu sastādīšanu, tiks samazināts dokumentu plūsmas laiks, tādējādi ar elektronisko risinājumu palīdzību tiks uzlabota Dienesta efektivitāte. **Līdz ar to varētu samazināties administratīvās izmaksas, bet precīzu ietekmi nav iespējams aprēķināt, ņemot vērā, ka e-lietas risinājumu izmantošana no probācijas klientu un cietušo puses ir brīvprātīga**.  Probācijas klienti un cietušie varēs iepazīties ar viņiem adresētajiem dokumentiem e-lietas portālā, kas varētu Dienestam radīt gadā izmaksu ietaupījumu 1 669,31 *euro* apmērā:   * Vidēji gadā uzaicinājuma ierasties Dienestā vēstuļu, kas tiek nosūtītas probācijas klientiem un cietušajiem, sagatavošana papīra veidā izmaksā:   + vienas vēstules pasta sūtījuma izmaksas: 1,00 *euro*;   + vienas vēstules lapas izdrukas izmaksas: 0,12 *euro*;   + pieņemot, ka kopā gadā būs indikatīvi 267 klienti un 267 cietušie, kuriem tiktu nosūtīti 1 (viens) dokuments katrs uz 1 (vienas) lapas, tad kopējais lapu skaits gadā būs 534;   + vēstuļu skaits gadā – 534;   + probācijas klientu skaits, kuru vēstules ir jānogādā pastā Dienesta darbiniekam – 201 probācijas klients, līdz ar to pasta sūtījumu, apmeklējot pasta nodaļu, skaits ir 201;   + Dienesta darbinieka ceļā pavadītais laiks līdz pasta nodaļai: 0,5 h;   + vidējā cilvēkstundas darba likme (<https://www.csb.gov.lv/lv/statistika/statistikas-temas/socialie-procesi/darba-samaksa/meklet-tema/2944-darba-samaksa-2020-gada>), t.sk. valsts sociālās apdrošināšanas obligātās iemaksas (turpmāk – VSAOI) 23,59 % Latvijā 2020. gadā – 9,85 *euro*.   Administratīvās izmaksas gadā = (534 lapas x 0,12 *euro* par vienu lapu) + (534 vēstules x 1,00 *euro* par sūtījumu) + (201 pasta apmeklējums x 0,5 h vienam apmeklējumam x 9,85 atalgojums *euro*/h) = 1 588,01 *euro.*   * Vidēji gadā izvērtēšanas ziņojumu kopiju, kas tiek nosūtītas probācijas klientiem pēc viņu pieprasījuma, vēstuļu sagatavošana papīra veidā izmaksā:   + vienas vēstules pasta sūtījuma izmaksas: 1,00 *euro*;   + vienas vēstules lapas izdrukas izmaksas: 0,12 *euro*;   + pieņemot, ka kopā gadā būs indikatīvi 15 probācijas klienti, kuriem tiktu nosūtīti 1 (viens) dokuments katrs uz 4 (četrām) lapām, tad kopējais lapu skaits gadā būs 60;   + vēstuļu skaits gadā – 15;   + probācijas klientu skaits, kuru vēstules ir jānogādā pastā Dienesta darbiniekam – 12 probācijas klienti, līdz ar to pasta sūtījumu, apmeklējot pasta nodaļu, skaits ir 12;   + Dienesta darbinieka ceļā pavadītais laiks līdz pasta nodaļai: 0,5 h;   + vidējā cilvēkstundas darba likme (<https://www.csb.gov.lv/lv/statistika/statistikas-temas/socialie-procesi/darba-samaksa/meklet-tema/2944-darba-samaksa-2020-gada>), t.sk. valsts sociālās apdrošināšanas obligātās iemaksas (turpmāk – VSAOI) 23,59 % Latvijā 2020. gadā – 9,85 *euro*.   Administratīvās izmaksas gadā = (60 lapas x 0,12 *euro* par vienu lapu) + (15 vēstules x 1,00 *euro* par sūtījumu) + (12 pasta apmeklējumi x 0,5 h vienam apmeklējumam x 9,85 atalgojums *euro*/h) = 81,30 *euro.* |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji par noteikumu projekta izstrādi informēti, publicējot paziņojumu par sabiedrības līdzdalības procesu Ministru kabineta 2009. gada 25. augusta noteikumos Nr. 970 "Sabiedrības līdzdalības kārtība attīstības plānošanas procesā" (turpmāk – noteikumi Nr. 970) noteiktajā kārtībā. |
| 2. | Sabiedrības līdzdalība projekta izstrādē | Paziņojums par sabiedrības līdzdalību 2020. gada 17. septembrī publicēts Dienesta mājaslapas vpd.gov.lv sadaļā "Sabiedrības līdzdalība", Valsts kancelejas un Tieslietu ministrijas mājaslapā saskaņā ar noteikumu Nr. 970 prasībām.  Atbilstoši noteikumu Nr. 970 7.4.1 apakšpunktam sabiedrības pārstāvji aicināti līdzdarboties noteikumu projekta izstrādes procesā, rakstiski sniedzot viedokli par noteikumu projektu.  Sabiedrības pārstāvji viedokļus par noteikumu projektu varēja iesniegt līdz 2020. gada 6. novembrim rakstiski uz Dienesta elektroniskā pasta adresi: [pasts@vpd.gov.lv](mailto:pasts@vpd.gov.lv). |
| 3. | Sabiedrības līdzdalības rezultāti | No sabiedrības pārstāvjiem iebildumi vai priekšlikumi nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektu izpilde notiks esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru. |
| 3. | Cita informācija | Nav |

Iesniedzējs:

Tieslietu ministrijas valsts sekretārs Raivis Kronbergs

Ielītis 67021192

Janis.Ielitis@vpd.gov.lv